CopyCamp 2014 - Cory Doctorow
**CopyCamp** je medzinárodná konferencia venujúca sa autorskému právu, ktorá je organizovaná Nadáciou Moderného Poľska (Fundacja Nowoczesna Polska) vo Varšave. Na konferencii sa každoročne zhromažďujú zástupcovia kultúrnych inštitúcií, kreatívneho sektora a mediálnych, akademických, právnych, politických či nevládnych kruhov za účelom diskusie o vplyve autorského práva na obeh predmetov kultúrnej hodnoty a spoločenské zmeny, ku ktorým dochádza na celom svete.

Partneri a organizačné zázemie
------------------------------

Strategickými (generálnymi) partnermi sú Trust pre občiansku spoločnosť v strednej a východnej Európe, Google, Samsung Electronics a Stowarzyszenie Autorów ZAiKS. Medzi ďalších partnerov, ktorí podporovali prvé tri ročníky konferencie, patrili: Coalition for Open Education, Kronenberg Foundation, Copyright for Creativity a National Audiovisual Institute. CopyCamp sa každoročne organizuje pod čestným patronátom Ministerstva správy a digitalizácie a za akademickej podpory ICM. Tretí ročník konferencie CopyCamp bol spolufinancovaný Medzinárodným Vyšehradským fondom, pričom partnerom zo Slovenska bola Právnická fakulta Trnavskej univerzity v Trnave.

Ročníky
-------

CopyCamp 2013
Prednášajúcimi na prvom ročníku konferencie organizovanej v roku 2012 v kine Kultura, boli okrem iných: Nina Paley, Jan Błeszyński, Lidia Geringer de Oedenberg, Michał Kwiatkowski, Jarosław Lipszyc, Alek Tarkowski, Elżbieta Traple, Hieronim Wrona and Paweł Zalewski. 

V roku 2013 sa konferencia uskutočnila 1. októbra v kine Muranów, za prítomnosti špeciálneho hosťa Eben Moglena. Okrem iných sa konferencie aktívne zúčastnili aj Edwin Bendyk, Barbara Fatyga a Wojciech Orliński.

CopyCamp 2014 sa realizoval v dňoch 6.-7. novembra 2014 v kine Praha vo Varšave, za účasti dvoch hlavných rečníkov: Cory Doctorow and Birgitta Jónsdóttir. Popri nich vystúpili na podujatí aj osobnosti ako: Michał Boni, Lucie Guibault, Novika, Yngve Slettholm, Piotr Waglowski, Attila Szervác and Michał Wiśniewski a ďalší. Slovenským zástupcom na podujatí bola Zuzana Adamová, riaditeľka Ústavu práva duševného vlastníctva z Právnickej fakulty Trnavskej univerzity v Trnave a projektová vedúca Creative Commons Slovensko. Na treťom ročníku CopyCamp bola venovaná osobitná pozornosť perspektíve krajín Vyšehradskej skupiny (V4).

Diela
-----

Všetky umelecké a vedecké materiály, logá, fotografie, zvukové a zvukovo-obrazové nahrávky sú sprístupnené pod režimom CC-BY-SA alebo obdobných licencií.

Referencie
----------

1. "CopyCamp". Retrieved 2014-11-25.
2. Doctorow, Cory (2014-05-27). "Call for Speakers: Copycamp Warsaw, with Birgitta Jónsdóttir and Cory". boingboing.net. Retrieved 2014-11-25.
3. "International CopyCamp Conference CopyCamp 2014. Social Impacts of Copyright". copycamp.pl. Retrieved 2014-11-25.
4. "Copycamp Talk". blog.ninapaley.com. 2012-12-14. Retrieved 2014-12-03.
5. "CopyCamp 2012". copycamp.pl. Retrieved 2014-11-11.
6. "CopyCamp 2013". copycamp.pl. Retrieved 2014-11-25.
7. "CopyCamp 2014 - prawo autorskie od innej strony" Archivované 2014-11-11 na Wayback Machine. Newsweek Polska. 2014-10-22. Retrieved 2014-12-03.
8. "CopyCamp 2014 – speakers". copycamp.pl. Retrieved 2014-11-25.
9. "Visegrad" Archivované 2014-12-13 na Wayback Machine. copycamp.pl. Retrieved 2014-11-25.

Iné projekty
------------

Commons
* Spolupracuj na Commons Commons ponúka multimediálne súbory na tému **CopyCamp**

Externé odkazy
--------------

* Oficiálny web
* Video-nahrávky z CopyCampu:
	+ CopyCamp 2012 na YouTube
	+ CopyCamp 2013 na YouTube
	+ CopyCamp 2014 na YouTube
* Zvukové nahrávky z CopyCampu:
	+ CopyCamp 2012 Archivované 2014-11-11 na Wayback Machine
	+ CopyCamp 2013

Zdroj
-----

*Tento článok je čiastočný alebo úplný preklad článku CopyCamp na anglickej Wikipédii.*